Document ID: /roh_data/filtered/fineweb-2-filterrobots_roh.jsonl.gz/12425

Minister d’educaziun e prorectur da la HTW en trumpads
Tant il cusseglier guvernativ Matin Jäger sco er il prorectur da la HTW, Rolf Hug, èn fermamain trumpads da la decisiun da Berna.
Sco quai che omadus han ditg envers il Regionaljournal da Radio SRF, sperian els dentant ch’i dettia dapli daners da la Confederaziun, cura che la HTW inoltreschia il project definitiv. Restia la Confederaziun dentant tar quels 11 milliuns francs, stoppia il chantun probabel pajar dapli, uschia Martin Jäger vinavant.
Investiziuns en necessarias
Tenor il minister d’educaziun èn las investiziuns necessarias per che la HTW haja en l’avegnir ina schanza en la concurrenza cun las scolas autas d’auters chantuns. La concurrenza vegnia numnadamain a vegnir adina pli dira ils proxims onns.